
So  heaven  has  formed  iis  to  the  general  taste 
Of  ali  its  gifts ; so  custom  has  improved 
This  bent  of  nature  ; that  few  simple  foods, 

Of  ali  that  earth,  or  air,  or  ocean,  yield, 

But  by  excess  offend.  Beyond  the  sense 
Of  light  refection,  at  the  genial  board 
Indulge  not  often  ; nor  protract  the  feast 
To  dull  satiety  ; till  soft  and  slow 
A drowsy  death  creeps  on  the  expansive  soul. 

Armstrong^s  Art  of  Prescrvirtg  Health.  I 

Subinde  ut  affectus  symptomaticus,  saepe  ut 
idiopathicus  morbus  Dyspepsia  videtur.  Ma- 
lum est  organa  cibum  protinus  concoquentia 
imprimis  afficiens  ; postea  vero  pro  morbi  pro- 
cessu organa  alia  huic  muneri  inservientia 
adontur.  Plerumque  actionum  concoctricium 
potius  quam  structurae  organorum  eorum  mor- 
habetur,  quanquam  diu  protractus  mala 
Drgamca  inducere  potest,  quod  probavit  dis- 
sectio 

sectio.  Nemo  negabit,  quod  si  haec  organa 
vitae  et  valetudini  generali  tam  necessaria, 
multum  perturbentur,  quod  totius  corporis  per- 
turbatio huic  respondens  et  aequalis  fieri  debet. 
Hanc  ad  sympathiam  universam  retulit  Joan- 
nes  Hunter,  quae  quidem  multo  existit  mani- 
festior in  certis  organis  prae  aliis  perturbatis; 
nec  tamen  in  ullis  magis  quam  in  ventriculo. 
Namque  scriptor  recens  dixit:  “ When  we 

consider  that  the  stomach  is  an  organ  endued 
by  nature  with  the  most  complex  properties  of  I 
any  in  the  body,  and  forming  a centre  of  sym- 
pathy  between  our  corporeal  and  mental  parts, 
of  more  exquisite  qualifications  than  even  the 
brain  itself,  yet  the  knife  and  eye  of  the  ana- 
tomist  do  not  discover  the  vvhole  important 
station  it  holds  in  the  economy  ; we  must  look 
to  the  living  system  for  those  nice  connections 
of  cause  and  effect,  and  that  source  of  associa- 
tion  which  gives  it  a relationship  to  so  many 
organs,  both  in  the  healthy  and  diseased  state.”* 

Ventriculo 

* See  article  Pathology  in  the  Edinburgh  Medical  and 
Surgical  Journal,  July  1815. 

Ventriculo  tumultuante,  totum  corpus  ner- 
vorum ope  turbella  participat,  unde  sensus 
aegro  singulares,  nec  verbis  facile  desciibendi 
oboriuntur.  In  hoc  morbo  quem  ne  nomen 
deesset,  nervorum  vocamus,  hi  valde  notabiles 
sunt,  cum  animi  simul  statu  valde  peculiari  qui 
partem  Dyspepsiae  Idiopathicae  constituere  jure 
credatur.  Haec  tantum  obiter  in  unum  con- 
jeci, ne  ventriculi  toto  cum  corpore  consensum, 
i.  e.  corporis  cum  partibus  ejus  penitus  omit- 
terem : atque  Joanni  Hunter  certissime  laudes 
optimas  debemus,  propter  ea  quae  de  hac  con- 
sensus specie  literis  mandavit. 


MORBI  HISTORIA. 

Accurate  definire  malum  Dyspepsiam  appel- 
latum haudquaquam  facile  est,  si  pro  morbo 
primario  habeas,  quum  paucissima  existant 
mala,  quae  non  aliis  aliisque  modis  ventriculi 
affectum  prae  se  ferre  consueverint.  Difficilius 

adhuc  multo  erit  omnia  ejus  recensere  indicia; 
praecipua  tamen,  atque  vulgatissima  sequun- 
tur. Appetitus  cibi  plerumque  imminutus,  nec 
tamen  perpetuo,  sed  varie  variis  in  aegris. 
Nonnulli  enim  statis  temporibus  cibum  abunde 
et  alacriter  devorant,  licet  parum  voluptatis 
inde  percipiant ; dum  alii  omnia  cibi  genera 
oderunt.  Flatus,  praesertim  post  pastum,  mo- 
lestissimus est ; acor,  cardialgia,  nonnunquam 
nausea  et  vomitus  adsunt,  aut  cibus  jam  devo- 
ratus frustatim  iterum  in  os  ejicitur,  ubi  non- 
nunquam,  ' licet  raro,  belluarum  more  iterum 
devoratur. , Ructus  varius,  crebrius  tamen  aci- 
dus cum  sensu  caloris  ; saepe  quidem  odorem 
hesterni  cibi  redolens.  Alvi  excretio  nec  colore 
nec  foetore  naturali,  plerumque  et  copia  mi- 
nore. In  nonnullis  tamen  ingentis  irritabili- 
tatis exemplis,  stercora  mollia  et  frequentia  sunt, 
sic  ut  alimenta  per  intestina  fere  cruda  tran- 
seant. Hoc  fere  fit,  postquam  ventriculus  re- 
centis cibi  irritamine  stimulatus  fuerit. 

Lingua  arida  est  albida,  aut  sordibus  onusta, 

praesertim 

praesertim  dorso  posteriore:  quod  signum  mane 
evidentius  apparet.  Urina  saepe  turbida.  Pro- 
grediente  morbo  dolor  ex  epigastrio  presso 
percipitur,  aeger  plus  per  costas,  minus  dia- 
phragma quam  in  statu  sano  respirari  solet. 
Anxietas  ingens  vultus  etiam  notabilis  est. 
Talibus  mens  fere  mobilis,  salutem  despondens, 
demissa  : nec  minus  quam  corpus  ipsum  fit 
ignava,  et  conaminis  fere  omnis  impotens.  Hoc 
morbi  tempore,  vel  modica  musculorum  virium 
exertio  easdem  exhaurit.  Inquies  noctem  cru- 
ciat, aut  somnus  siquando  veniat  diris  imagini- 
bus perturbatur,  sic  ut  e somniis  subsiliant  nec 
quiete,  ut  decet,  recreentur.  Querimoniae 
saepe  inter  somnum  praesertim  nocte  prima, 
nec  raro  ephialte  infelix  se  premi  percipit. 

Capitis  dolor  nonnullus  symptomaticus  Tere 
adest  in  omnibus  organorum  concoquentium 
affectibus ; aliis  tamen  omnino  abest.  In  Dy- 
spepticis  nervi  brachii  crurisque  torpescere 
valde  proclives  existunt,  tam  interdiu  quam 

noctu, 

noctu,  si  pressio  ex  situ  fortuito  quamcunque 
levis  his  applicetur. 

Haec  signa  sunt  quae  Dyspepsiam  idiopathi- 
cum constituere  considerentur.  Sed  ventricu- 
lus, per  consensum  solum,  a partis  cujusdam 
irritatione  affici  potest,  ideoque  alia  inducat 
symptomata  praeter  haec  jam  dicta.  Indicia 
sunt  quaedam  prae  aliis  organorum  concoctio- 
nis perturbationem  indicantia.  Exempli  causa 
linguae  conditio  pro  indice  ventriculi  male  se 
habentis  nunquam  fallace  habetur  : sed  dolen-  | 
dum  est,  gradum  et  speciem  hujus  perturba- 
tionis perraro  illa  indicari.  Lingua  utique  i 
in  aspectu  secundum  ventriculi  praesentem 
habitum,  atque  etiam  eodem  homine,  diversis  j 
diei  partibus,  existit.  Pendere  has  varietates  ! 
ab  excitatione  reor,  quae  cibo  derivatur;  atque  j 
hujusmodi  sunt,  1.  Sordida  lingua  in  dorso 
posteriore,  praesertim  mane  ; nam  lingua  cui- 
vis mane  adeo  sordida  videatur  ut  radendo  opus 
sit,  attamen  per  diem  residuam  speciem  satis  q 

sanam  ostendat.  Quam  ob  causam  necesse  est 

hoc  I 

hoc  membrum  Aurora  tantum  inspiciatur ; quo 
facto  morbum  vel  ipsis  cunabulis  detegere 
saepe  valebimus,  dum  signa  adhuc  levia  sunt 
nec  difficulter  removenda. 

2.  Lingua  albescat,  atque  muco  albido  tega- 
tur, neque  ullam  striarum  speciem  exhibeat, 
quum  coctionis  instrumenta  turbarentur  ab 
irritatione  topica  vehementi ; ut  typho  fit, 
linguam  striatam  atque  nigellam  saepius  obser- 
vavi. Nihilominus  id  raro  in  ventriculi  affectu 
Idiopathico  accidit.  Medicum  Londinensem 
spectatissimum  audivi  praedicantem,  se  in  ven- 
triculum laborantem  saepius  incidisse,  ubi  lingua 
quasi  caro  crudus  appareret.  Hae  praecipue 
sunt  varietates  quae  semet  diversis  in  aegro- 
tantibus ostendunt,  unde  videretur,  linguam 
variare  aut  a morbi  natura,  aut  a corporis  con- 
stitutione peculiari.  Manifestum  est  ventriculi 
morbum  manifestari  per  linguae  conditionem, 
atque  si  judicari  possemus  ab  hoc  organo  de 
morbi  ipsissima  natura,  ventriculi  index  jure 

optimo 

optimo  vocaretur.  Male  tamen  cessit,  nos  non- 
dum hoc  vere  efficere  posse. 

Dictum  jampridem  fuit  in  brevi  quam  dedi- 
mus signorum  historia,  urinam  saepius  turbari, 
atque  licet  natura  hujus  secretionis  sine  fine  va- 
riet pro  aetate,  anni  tempestate,  intervallo  post 
quod  cibus  potusve  ingestus  fuerit,  copia  inges- 
tarum, aliisque  rebus  non  hic  iterandis  ; certus 
sum,  urinam  turbidam  raro  non  ab  actione  im- 
perfecta partium  quibus  concoctio  perficitur; 
atque  saepe  utilis  sit  index  talis  earum  condi- 
tionis existentis.  Notandum  est,  quod  urinae 
qualitas  multum  afficietur  statu  generis  nervosi 
tum  dominantis,  clare  enim  constat  urinam, 
iis  in  exemplis  quibus  irritatio  nervosa  accidit 
vehemens,  veluti  in  hysteria,  copia  magna  ferri, 
atque  pallescere.  Ubi  vero  vires  concoctrices 
vehementer  perturbatae  sunt,  ideoque  materia 
nondum  assimulata  vasis  lacteis  absorbetur, 
urina  turbidissima  est,  colore  atro,  atque  copia 
minore  quam  in  sahitate  fuit.  Sed  hoc  ali- 
quando 

quando  variatur,  etiam  in  aegro  eodem,  qui  ut 
observatur,  modo  plus  solito  urinae,  modo  minus 
excernet.  Hoc  explicari  nequit,  nisi  per  vim 
generis  nervosi  mutabilem,  atque  hic  plus 
minus  affectam,  pro  organorum  concoctionis 
tumultu  quem  morbus  praesens  excitaverit. 

Ut  talis  harum  partium  morbosa  conditio 
rite  investigetur,  dejectiones  alvi  saepius  scru- 
tandae sunt,  nam  hae  medicanti  index  quasi  cer- 
tissimus semper  existunt.  Aspectus  varius  ad- 
modum est,  atque  bilis  genere  ac  copia  pendere 
omnino  videtur.  Cum  enim  haec  secretio 
obstruitur,  faeces  plerumque  albescunt,  cujus 
rei  exemplum  ostenditur  infantibus  cum  bilis 
secretio  cohibetur,  a dentium  irritatione  necnon 
in  ictero,  contra,  cum  bilis  secernitur  in  statu 
male  sano  vitiato,  faeces  coloris  sunt  atrioris, 
aut  etiam  nigridi : nonnunquam  virides  appa- 
rent. 

Coloi  faecium  naturalis  flavidus  esse  dicitur, 
ed  tinctui  a vehementer  flava  recentem  et  ac- 
leratam  bilis  secretionem  indicat,  atque  irri- 

R tationem 

tationem  magis  quam  aequabilem  sanam  ac- 
tionem demonstrat. 

S ' * I * ' t.  * . ■ V*  <4 

Inter  ventriculum  aliasque  corporis  partes 
remotiores  sympathia  mirabilis  intercedit,  quam 
leviter  tetigisse  mihi  lectorem  condonaturum 
spero.  Inter  ventriculum  et  cerebrum  mira 
intercedit  consensio,  adeo  ut  illius  morbus, 
hoc  perturbare  soleat,  atque  vice  versa.  Hinc 
fit  ut  nonnullis  vel  levissima  ex  victu  levi 
parcoque  deflectio,  cephalalgiam  immodicam 
excitaret.  Ictus  in  ventriculum,  ut  omni- 
bus notum  est,  vitam  protinus  extinxit ; at 
aquae  praefrigidae  subita  potio  eundem  sae- 
pius induxit  effectum.  Narcotica  quaedam  in 
ventriculo  accepta,  hominis  facultates  stupefa- 
ciunt, imagines  obscurant ; verum  stomacho 
ejecta  vomitu  tam  sponte  tam  arte  facto,  haec 
symptomata  illico  evanescunt.  Quum  consen- 
sus adeo  reciprocus  inter  morbos  cerebri  et  or- 
ganorum digerentium,  fatendum  erit,  ut  in- 
juriae etiam  illius,  haec  vehementer  turbare 
poterint.  Huic  concussio  vomitum,  ut  seque- 
lam necessariam  inducere  solet.  Cerebri  com- 
pressio, 

pressio,  sive  fracta  calvaria,  sive  fluidis  ex  vasis 
profusis  supervenerit,  nauseam  inducere  solet. 
Nausea  et  vomitus  saepe  apoplexiam  aut  para- 
lysim  praecedunt.  Denique  si  aliquem  e syn- 
cope subito  excitatum  videmus  ex  usu  stimu- 
lantium, mutuo  id  nexui  inter  cerebrum  ven- 
triculumque attribui  debet. 

Affinitas  quoque  insignis  inter  cor  et  ventri- 
culum intercedit,  adeo  ut  actio  prioris  parum 
regularis,  saepe  a posterioris  morbis  pendere 
videtur.  Pulsus  aliquando  abnormis  est  aut 
intermittitur,  ventriculo  nimirum,  saburra  acida 
onusto  : cujus  inaequalitas  cito  cessabit,  quando 
acidum  correxeris.  Gregorius  auctor  est,  se 
quosdam  novisse  morbo  cordis  seipsos  laborare 
misere  timentes,  licet  nihil  ejusmodi  existeret, 
cum  enim  ventriculus  ad  salutem  rediret,  atque 
signa  Dyspeptica  evanescerent,  cor  ad  sanam, 
sohtamque  actionem  reveniebat.  Ventriculus 
etiam  flatu  sic  distendi  potest,  ut  mero  con- 
tactu cordis  actionem  vehementer  afficiat,  septo 
transverso  nempe  sursum  contra  apicem  ejus 

compresso, 

compresso,  ideoque  abnormem  actionem  inter- 
missionem, nec  raro  palpitationem,  inducente. 

Notandus  quoque  consensus  singularis  qui 
inter  ventriculum  et  pulmones  consistit,  tantus 
equidem, ut  persuasum  habeam, Dyspepsiam  plu- 
rimis praenunciam  esse  et  originem  asthmatis, 
atque  phthiseos  pulmonalis,  quae  saepe  originem 
ducunt  ab  irritatione  diuturna  imprimis  ventri-  j 
culi  sed  tandem  pulmonum,  nunc  generalem 
irritationem  participantium.  In  nonnullis  exem- 
plis ubi  pulmones  jam  morbo  laborare  visi  sunt,  ,{ta; 
quandocunque  vigor  tonusque  ventriculi  resti- 
tuti sunt,  atque  sanis  secretionibus  quoque 
auctis,  revaluit  aeger.  **  Dyspeptic  symptoms 
are  often  produced  in  the  incipient  stage  of 
pulmonary  consumption,  and  subsist  for  a con- 
siderable  time  before  any  affection  of  the  Iungs 
is  indicated,  insomuch,  that  conversion  appears 
to  happen  of  Dyspepsia  to  phthisis.  I believe 
the  affection  of  the  stomach,  in  such  cases,  is 
sympathetic,  and  affords  one  of  the  most  intri- 
cate 

; cate  examples  of  masked  disease.” p Celeberri- 
mus Joannes  Abernethy  incisiones  eorum  cor- 
porum quae  phthisi  morbisque  organorum  con- 
coquentium, extingui  apparuissent  describens, 
haec  verba  habet,  “ In  these  cases,  both  the 
history  and  dissection  tended  to  prove  the  chy- 
lopoetic  viscera  were  the  seat  of  the  greatest 
and  most  established  disease,  and  that  the  pul- 
monary  affection  was  a secondary  disorder.” 


CAUSAE. 

Dyspepsiae  natura  est,  cibos  imperfecte  et 
morbose  concoquere  : quae  materia  parum  con- 
cocta, ut  venenum,  certe  ut  res  aliena  in  cana- 
lem  alimentarium  agere  solet.  Hoc  imprimis 
aconsuetudine  prava quotidianaingerendi  cibum 
immodicum,  qui  ventriculum  onerat  et  distendit, 
tam  crebro  quidem,  ut  potestatem  ejus  omni- 


I 

i\ 


Ferriar’s  Medical  History,  vol.  ii,  page  46. 

no  frangat,  secretiones  extenuat  ideoque  laedat; 
atque  ad  concoctionem  inhabiles  efficiat.  Hinc 


cibi  quantitas  multo  magis  laedere  quam  qua- 
litas  intelligitur. 

*f  The  stomach,  urged  beyond  its  active  tone, 

Hardly  to  nutrimenta!  chyle  subdues 
The  softest  food ; unfinish’d  and  deprav’d 
The  chyle,  in  all  its  future  wanderings,  owns 
Its  turbid  fountain,  nor  by  purer  streams 
So  to  be  clear’d  but  foulness  will  remain.” 

Armitrongs  Art  of  Preserving  Health. 

Frequens  plenaque  cibi  ingurgitatio  crebra  ip 
certe  existit  Dyspepsiae  causa  ; quod  si  vetusto  i 
illi  attenderetur  minus  sub  hoc  saltem  capite 
peccatum  esset  : scilicet,  “ adhuc  appetenti  a i 
mensa  abeundum  esse.”  Variae  aliae  causae, 


sive  in  ventriculum  ipsum  agentes,  sive  in  genus 
nervosum.  Dyspepsiam  inducant,  quales  sunt  i 
thea,  caffaea,  spiritus  distillati,  vinosa  omnia, 
opium,  tabacum,  amara,  aromatica,  ista  in  ven- 
triculum ipsum  perniciosa  : utcunque  lenta  eo-  . 
rum  sit  operatio,  pleraque  tamen,  ne  dicam  om- 
nia, diu  adhibita  perturbationem  organorum 
concoquentium  generant. 


Vinum  I 

Vinum  et  vinosa,  ab  effectibus  eorum  stimu- 

v 

lantibus  et  postea  sedantibus,  frequentissima 
Dyspepsiae  causa  existit.  Actionem  ventriculi 
imprimis  vehementer  excitant,  quae  excitatio 
postea  debilitatur,  viriumque  depressione  exci- 
pitur. In  hepar  et  ventriculum  potestatem 
suam  praesertim  exercent,  sed  aliorum  quoque 


viscerum  obstructiones  generisque  nervosi  uni- 
versam perturbationem  superinducunt.  Haud 
mirum  igitur,  si  ebriosus  pertinaci  Dyspepsiae 
fere  condemnetur. 


icjJfj  Opium  et  tabacum,  certe  narcotica  fortiora 
stectP  3unt,  atque  cum  eorum  usu  aliquis  diu  persevera- 
cattwfver‘b  magnopere  ad  vires  concoctionis  everten- 


ies:m minus  in  genus  nervosum  operantur,  mentis 
of*! facultates  infirmantia,  tremoresque  capitis  et 
membrorum  inducentia. 

Quomodo  amara  et  aromatica  agant,  haud 
Ji  facile  explicatur : utraque  tamen  quotidie  videbis 
(lern  consilio  ut  ventriculum  roborent  exhibi- 


das  tendunt,  musculorumque  vires  minuunt:  nec 


ta. 

ta.  Usus  tamen  longus  illorum  contrarium 
omnino  effectum  inducunt.  Amara  fere  spiritu 
aromatico  conjunguntur,  atque  cum  aliquis  his 
se  assuevit,  fortiora  in  dies  misceri  deside- 
rat, adeo  ut  tandem  eodem  redeunt  ac  liquores 
ardentes  ingurgetati.  Quin  et  usu  nimis  liberali 
ventriculus  stimulo  non  naturali  assuevit;  atque 
consuetudine  ductus  non  amplius  muneribus 
propriis,  nisi  his  stimulatus  fungi  queat.  Cum 
tonica  remedia  indicantur  maxima  cum  cau- 
tione regi  debent. 


Causae  quae  in  ventriculum  per  genus  ner-  i 
vosum  operantur  haec  sunt,  Imo,  Omnes  animi 
affectus  deprimentes,  veluti  metus,  anxietas,  * 
maestitia : aut,  2a'o,  Affectus  animi  vehementes, 
veluti  amor  violentus,  ira  vehemens:  3 tio,  Men-  a 
tis  nimis  intensa  applicatio  ut  studium  scien-  i 
tiarum  difficilium  et  abstrusarum,  talis  inter 
mentem  corpusque  existit  nexus,  quod  prioris  i 
immodica  exercitatio,  posteriori  vehementer  H 
nocet,  notissimum  enim  est  mentis  valetudi-  i 
nem  ad  corporis  imprimis  conferre.  Harum  t 

conjunctio  al 

conjunctio  poetae  precationem  constituit ; — 
“ Orandum  est,  ut  sit  mens  sana  in  corpore 
sano.” 


Eo  vero  praecipui  nocet  cogitatio  nimia,  quod 
vitam  fere  sedentariam  inducat;  atque  etiam 
inquit  Abernethius  : « The  operations  of  the 
intellect  become  enfeebled,  perplexed,  and  per- 
verted ; the  temper  and  disposition  irritable, 
unbenevolent,  and  desponding  ; the  moral  cha- 
racter and  conduct  appears  even  liable  to  suffer 
by  these  circumstances.”  * 

Quod  mens  in  ventriculi  munera  operetur, 
hoc  modo  ostenditur.  Sedeat  aliquis  ad  men- 
sam sanissimus;  nuncius  veniat  nescio  quod 
mali  secum  afferens,  atque  hoc  audito,  assidens 
extemplo  cibi  appetitu  deseretur,  ne  bucceam 

quidem  postea  devorare  valens.  Haec  res  quo- 
tidie videtur. 

c Praeter 

* Abernethy  onD, 'sortes  of  the  D, gestire  Organs 

Praeter  has  causas  recensitas,  aliae  sunt  quae 
Dyspepsiam  superinducere  tendunt;  quales  sunt 
frequens  usus  emeticorum,  salivae  defectus  vel 
rejectio,  cibus  accescens,  vita  in  aere  impuro 
transacta,  Venus  immodica  ; haec  quidem  or- 
gana cibum  concoquentia  vehementer  afficit, 
genus  nervosum  debilitando,  unde  multum  irri 
tabilitatis  producitur,  morbusque  in  forma  gra 
vissima  se  ostendit.  Omnia  denique  ventricu- 
lum aut  corpus  universum  debilitantia  sive  direc- 
te sive  non  directe  Dyspepsiam  producere  ten- 
dent. 


DE  CURATIONE. 

In  Dyspepsiae  curatione,  non  amplius  medi- 
camentis roborantibus  confiditur,  ut  ventriculus 
debilitatus,  aut  sympathiae  nervosae  eum  comi- 
tantes ad  sanitatem  reducantur  ; atque  saepis*  j 
sime  ea  signa  quae  aegro  molestissima  atque 
maxime  terrentia  instanter  cessant,  causa  irri- 
tionis  primariae  remota. 

Praesertim 

Praesertim  igitur  necessarium  est,  causam 
perturbationis  generalis  perquirere,  eamque  pro 
viribus  removere  conari ; quo  facto,  indicia  se- 
cundaria naturaliter  decedent,  modo  visceris 
alicujus  vitium,  ex  irritatione  ventriculi  diu- 
turna, nondum  supervenerit.  In  hoc  morbo 
tractando  considerari  debent  causae  remotae  : 
constitutionis  corporis , habitusque  aegro  pecu- 
liaris natura  : malorum  praesentium  indoles  et 
vehementia : sive  pars  quaedam  aut  totus  ca- 
nalis alimentarius  afficiatur;  atque  sive  separa- 
tim,  aut  simul  malo  plectantur.  His  igitur 
rite  perpensis  nosmet  ipsos  de  morbi  natura  ip- 
sissima certiores  faciemus  : quo  effecto,  reme- 
dia licebit  et  seligere,  et  ei  quod  volumus  con- 
silio, cuique  destinantur,  accommodare.  Praxeos 
nostrae  directio,  prout  indicia  semet  aut  osten- 
dant aut  postulent,  nunc  considerabitur. 

Quum  victus  errores,  causae  fiant  Dyspepsiae 
frequentissimae,  medicum,  aegro  sibi  permisso, 
strenue  inculcare  oportet,  ut  ea,  morbo  quo 
laboratur  adeo  infesta  pro  virili  parte  omittat. 

Neque 

Neque  dissimulandum  est,  et  malorum  miti* 
gationem,  et  sanationem  permanentem  ab  ipso 
aegro  maxima  ex  parte  pendere.  Accuratum 
vero  diaetae  regimen  haud  facile  tradi  potest : 
cum  corporis  proprietates  nonnullis  sint  tales, 
ut  vel  simplicissimus  cibus  irritamen  fieri  soleat. 

Imprimis,  cibus  ex  iis  materiis  constare  opor- 
tet, quas  facillime  omnium  digeri  experimentis 

cognoverit  aeger.  Dein,  copia  ne  plenior  sit, 

# 

quam  ventriculus  ferre  valeat,  sine  virium  inu- 
tili jactura.  Hoc  nimium  negligi  omnino  do- 
lendum  est : ac  nunquam  non  morbum  aggra- 
vare videtur.  Prandere,  contra  quod  mores 
hodierni  ferunt,  hora  diei  matura  eum  oportet;  I 
nec  nisi  semel  in  die  cibum  sumere  debet  aeger. 
Lente  admodum,  et  accurate  cibus  manducan-  < 
dus  et  devorandus  est,  qui  ex  carne  assa  aut  j 
elixa  constare  debet.  Caro  ovilla,  quippe  quae  i 
facilius  digeratur  : paucula  admodum  ex  regno 
herbaceo,  necnon  pultis  aliquantillum  fere  om-  i 
nibus  permittantur  ; frustulo  casei  boni  veteris- 

que,  concoctio  nonnihil  adjuvari  solet.  Melius 

est  ' ; 

11  ^ | est  nullum  cum  cibo  humorem  devorari.  Succus 
aHu  gastricus  jam  laesus  et  infirmatus  fuit,  atque 
uratty  liquores  quilibet  diluere  nimium,  viresque  ejus 
Pfci  solventes  obtundere  tenderent.  Tertia  post 
Qttakmi  prandium  hora,  aeger  haustum  aquae  ex  pane 
ri soleat  ustulato,  aliusque  liquores  diluentis,  ut  decocti 
sarsaparillae  compositi  quod  stomachi  irritatio- 
ireoK'  nem  grate  compescere  solet.  Prandio  conside- 
riiMlij  fato,  de  aliis  cibi  temporibus  paucula  dicenda 
Dior sunt.  Jentaculum  melius  ex  cocoa  quam  thea 
jmnist$  vel  caffaea  constat.  Lac  jam  biduum  natum  cui- 
njCo  J pars  butyracea  fuerit  abstracta,  alimentum 

, praestat  optimum,  modo  stomacho  conveniat, 
id  ^oena  omnino  evitanda  : cum  in  homine  saltem 
r concoctio  inter  somnum  parum  accurate  perfici 
videtur  : ideoque  quicquid  in  ventriculum  sub 


noctem  recipitur,  onerat,  magnamque  irritatio- 
nem excitat.  Glutinosa  haud  incommoda  Dy- 
speptiqis  reperiuntur. 


Haec  diaetae  ratio  exemplis  mitioribus  op- 
time accommodantur,  sed  in  gravioribus,  ubi 
cibi  celerrime  putrescunt,  herbaceos  omittere, 

adque 

adque  victum  animalem  rigide  applicare  opor-  j 
tebit.  Qualitas  et  quantitas  hic  iterum  reli-  l 
giosissime  observandae,  nec  inutili  rerum  varie-  n 
tate,  ventriculus  onerandus,  quales  vix  aut  ne  ( 
vix  quidem  concoquendae,  aut  arte  coqui  a 
pristina  simplicitate  distortae,  ingeri  solent. 
Panis  recens  acidum  quiddam  ventriculo  gignit, 
ideoque  jam  vetustiore  utendum  est,  et  tosto 
priusquam  sumatur.  Omnia  liquorum  fermen- 
tatorum genera  evitanda,  et^  aquae  posthabenda  i j| 
nisi  aeger  vehementer  sit  debilitatus,  quum  vini 
rubri  post  prandium  unus  cyathus  ei  concedatur. 
...... 


SIGNORUM  QUORUNDAM  CURATIO. 

Quum  nausea  et  vomitus  occurrunt,  materiae  i 
acri  ventriculum  irritanti  debentur  : qua  causa  I 
utile  erit,  vomitorium  lene  exhibere,  ut  ventri- 
culo offendentia  ejiciantur  Melius  enim  ex- 
pellere quam  corrigere,  atque  huic  consilio 

ipecacuanha  optime  accommodatur.  Sulphas 

zinci, 

ita 


zinci,  tartras  antimonii,  semina  sinapis  albae, 
radix  raphani  rusticani,  anthemidis  nobilis  in- 
fusum, et  alia,  nonnullis  exhibita  sunt.  Nau- 
sea vero  aut  vomitu  adhuc  manenti  vomitoria 
minime  repetenda  sunt,  sed  alia  remedia  quae 
solaminis  aliquid  secum  afferant,  ut  propinari 
oportet ; ut  haustus  effervescens,  cum  vel  sine 
pauculis  tincturae  opii  guttis.  Magnesia  in 
aqua  menthae  piperitae,  saepe  utilissime  irrita- 
tionem sublevat.  Si  ventriculus  adhuc  irrita- 
bilis sit,  ac  medicamenta  rejiciat,  enemata  opi- 
ata  infundentur,  necnon  vesicatorium  super  epi- 
gastrium. In  mitioribus  exemplis  emplastrum 
calefaciens  (D.  P.)  utile  est,  ob  contrariam  quam 
inducit  irritationem.  Si  alvus  adstricta  sit, 
omnia  remedia  nostra  erunt  inutilia  donec  haec 
conditio  amoveatur.  Varia  ad  hoc  remedia 
valent,  atque  curatio  morbi  felix  cura  qua  haec 
seliguntur  maxime  ex  parte  dependet.  Sic  au- 
tem temperanda  sunt,  ut  secretionem  inducant 
sanam,  nec  tamem  corpus  debilitent,  quod  nimis 
saepe  fit  in  purgantibus  medicamentis  admini- 
tiandis.  Quin  et  debilitas  in  hoc  morbo  jam 

exis  t ens 

existens  cautionem  per  se  requirit.  Nonnun-  : 
quam  et  chylum  jamjam  nimis  parcum  prae- 
mature intestinis  deverrunt,  atque  ita  salina, 
quae  totum  afficiunt  canalem.  Dyspepsiae  minus 
commoda  reperiuntur,  quam  ea  quae  lentius 
in  alvo  solvuntur.  Hujusmodi  sunt  pilulae 
aloeticae,  pii.  coi.  comp.,  pii.  al.  et  myrrhae, 
pii.  rhaei  comp.  aut  haec  ultima  in  pulvere.  * 
Quibus  magnesia  leniter  alvum  movet,  optimum 
fit  remedium  cum  duobus  usibus  inserviat,  et 
acore  corrigendo,  et  intestinis  incitandis.  Hy- 
drargyrum  pro  medicamento  alterante  exhibi- 
tum, magnopere  laudatum  fuit : nec  sine  causa, 
quoniam  ex  eo  certissime  optimos  vidi  effectus. 
Formula  erat  grana  v pilulae  hydrargyi  noc- 
tibus alternis.  Saepe  tamen  nihil  omnino  alvum 
movet  per  se  ; quamobrem  si  adjiciatur  in  auxi-  i 
lio  quotidie  decoct.  sarsapar.  compositi  libra 
una,  raro  non  aegro  solamen  insigne  afferemus,  4 
praesertim  si  ad  victum  interim  attendatur,  i 
Sin  autem  pilulae  hydrargyri  nimium  alvum 
movere  videantur,  hydrargyrum  cum  creta 

substituatur. 

substituatur.  Nonnullis  tamen  parvula  admo- 
dum hydrargyri  copia  excitationem  generis 
nervosi  nimiam  inducere  solet ; in  talibus  igitur 
statim  prohibeatur,  ne  signa  dyspeptica  aggra- 
ventur. Contra,  ubi  hoc  medicamentum  pru- 
denter exhibetur,  nec  aegrorum  inimicum  fit, 
actiones  secernentes  mire  excitat  ; nullis  vero 
magis  quam  iis  quibus  hepatis  secretio  defecerit. 

I i . . : $ t , 

Cardialgia,  aut  salibus  alcalinis,  aut  terris 
absorbentibus  corrigatur.  Alcalina  sunt  aqua 
sup.  carb.  pot.,  aq.  sup.  carb.  sod.,  carb.  sod. 
exsicc. ; qui  quidem  in  pilulam  cum  extracto 
anthemidis  nobilis,  aut  extracto  gentianae  for- 
matus, exhibeatur.  Acidum  haec  medicamina 
eleganter  superant;  necnon  absorbentia  ut  carb. 
calcis,  magnesia,  aut  carbonas  magnesiae.  Si 
alvus  esset  laxa,  calcis  formula  indicatur ; sin 
autem  adstricta,  ut  saepius  fit,  magnesia,  cum 
rheo  atque  zingiberis  pauxillo,  erit  utilis. 

Jnjlatio  saepe  molestissima  evadit.  Aromatica 
huic  molestiae  solatio  sunt,  sed  pro  tempore 

n tantum, 

tantum,  nisi  alvi  actionem  quoque  moveas. 
Aromatica  fere  sint  zingiber,  coriandri,  amomi 
repentis  semina,  canella  alba,  anisum,  cinna- 
momon,  et  similia.  Cum  vero  haec  acria  ni- 
misque  stimulantia,  irritationem  ventriculi  prae- 
ter naturam,  excitare  tandemque  Dyspepsiam 
aggravare  solent,  melius,  si  fieri  potest,  omit- 
tere puto.  Carbonatem  ammoniae,  cum  pau- 
culis tincturae  opii  guttis,  utilem  haud  semel 
inveni.  Si  molestia  vix  tolerabilis  sit,  subleve- 
tur aethere  sulphurico,  aut  tinctura  aromatica 
ammoniata : caute  tamen  exhibenda,  ne  aeger 
in  pessimam  talium  cupidinem  decidat.  De- 
mulcentia quoque  mala  acoris  sedare  videntur. 

Gastrodynia  ad  hoc  signum  mitigandum  multa 
fama  efferuntur.  Horum  praecipua  sunt  opium, 
aether  sulphuricus,  aq.  carb.  ammon.,  tinct. 
assafaet.  ammon.,  olea  volatilia  : opium  effectum 
omnium  certissimum  edere  solet,  ideoque  ante- 
ferendum ; fomenta  quoque  calida  solatium 
praestant,  ut  et  exulceratorium  super  ventri- 
culum admotum  : quinetiam  irritatio  contraria 

dicta, 

dicta,  ope  unguenti  tartratis  antimonii.  Oxi- 
dum  bismuthi  nonnullis  vehementer  laudatur, 
ab  effectu  quodam  specifico  quem  habere  cre- 
dunt. Gregorius  se  nunquam  juvare  saepe, 
vero  laedere  id  se  vidisse,  testatur. 

Vigorem  robiirque  ventriculo  reddere,  varia 
parata  sunt  medicamenta,  tam  ex  herbis,  quam 
ex  fossilibus.  Medicamenta  roborantia  haud 
adeo  multum  in  usu  ac  olim  fuerunt,  ideoque 
haud  multum  profutura  judicarem.  Exempla 
tamen  nonnulla  videntur  quibus  accommoden- 
tur, inque  his  exhibere  licet.  Cinchona  doti- 
bus probe  amaris  gaudet,  variisque  formulis 
propinetur,  aliis  remediis  praemissis,  sive  in 
mfuso,  decocto,  pulvere  aut  extracto.  Mix- 
tura decocti  cum  carbonate  sodae  valde  utilis  est, 
atque  extractum  quoque,  cum  carbonate  sodae 
ntihter  conjungitur.  Alia  amara,  ut  cascarilla, 
columba,  angustura,  gentiana,  quassia,  propinari 
olent.  Infusum  cascarillae  cum  carbonate  so- 

Privatim  fit  ^e,  eo  tempore  quo  medica- 
menta  laxantia  exhibentur.  Variae  ferri  formu- 

ae  idoneae  sunt;  atque  medici  nonnulli  hoc  solo 

metallo  fidunt  ad  Dyspepsiam  curandam.  Mis- 
tura Griffithiana  percelebris,  i.  e.  rnist.  ferri 
comp.  est  formula  usitatissima,  atque  sine 
dubio  effectus  in  corpora  nonnulla,  praesertim 
muliebria  tenella,  mirabiles  induxit.  Grego- 
rius  pulverem  e carbonate  ferri,  columba,  zin- 
gibere,  compositum  praecipere  solet.  Sulphas 
ferri,  cum  anthemidis  nobilis  extracto  conjunc- 
tus, praeparatio  satis  elegans  existit,  si  cum 
paucis  olei  volatilis  guttis  in  pilula  exhibeatur, 
quo  facilius  ventriculo  insidat.  Ventriculo  flac- 
cido et  infirmo,  acida  praesertim  indicantur, 
qualia  sunt  acidum  nitricum,  acidum  sulphuri- 
cum  dilutum,  aut  acidum  sulphuricum  aromati- 
cum. Acidum  muriaticum  laude  magna  claris- 
simus  Cullenus  effert,  ubicunque  debilitas  et 
relaxatio  ventriculi  adest.  Balneum  nitro-mu-  ] 
riaticum  nonnullis  medicis  multum  laudatur,  i 
praesertim  ubi  hepar  perturbatur.  Utilitas  i 
hujus  balnei  nondum  confirmata  est. 

But  neither  these  nor  ali  Apollo’s  art  avaif 

Unless  witli  exercise  and  manly  toils 

You  brace  your  nerves,  and  spur  the  lagging  blood. 

Robur  f< 

Robur  corpori  restituendum  est  exercitatione 
atque  frigore  admoto.  Exercitatio  corpus  ro- 
borat, cum  modica  fuit,  sic  ut  sudor,  citra 
tamen  fatigationem  moveatur.  Consensus  enim 
inter  ventriculum  corporisque  superficiem  in- 
gens est.  Equitatio  praesertim  utilis,  cum  vis- 
cera chylopoietica  exagitet,  actionesque  pro- 
moveat ; nec  minus  navigatio  ob  easdem  causas 
proficit. 

Dyspepticis  primo  mane  surgendum,  prima 
nocte  decumbendum  : inter  haec  tempora  vic- 
tui sanctissime  animadvertendum  est.  Alia 
Dyspepsiae  remedia  sunt,  frigus  admotum, 
quod  binis  in  modis  fieri  potest,  aere  scilicet 
aut  aqua  frigida.  Aer  frigidus  exercitatione 
conjunctus  roborantissimus  ventriculo  est.  Bal- 
neum frigidum  systema  universum  roborare 
bene  constat  vix  minore  potestate,  balneum 
pluviale,  atque  in  exemplis  pervicacibus  ad 
fontes  medicinales  clarioris  nominis,  mittere 
haud  inutile  erit.  In  Anglia  isti  sunt,  Batlio- 
nia,  Ruxtonia,  sed  praesertim  Tunbridge  Wells, 


quia 

quia  hujus  aquae  purae  ferratae,  effectum  gra- 
tissimum inducere  solent.  Praeter  vero  bene- 
ficium quod  ex  aquis  percipitur,  mens  variis 
rebus  occupatur  et  exhilaratur.  Exercitari 
quoque  alliciuntur,  atque  ex  toto  vires  reno- 
vatas  ex  aquis  haustis  adipisci  apparent,  si 
modo  diaeta  idonea  quoque  observata  est.  Nec 
minus  Dyspepticos  oportet  ad  vestitum  atten- 
dere : pedes  utique  calidos,  humore  immunes 
conservare. 


FINIS. 


